Използването на интернет за покупка на стоки, услуги и други дейности, свързани с трансфер на данни, налага наличието на добра киберсигурност и мрежова защита.
В условия на нарастване на обема на електронната търговия и съпровождащите я електронни плащания рискът от кибератаки нараства драстично.
Важна част от дейността на бизнеса, който под една или друга форма е в интернет, е да осигури високо ниво на информационната сигурност и защита срещу кражба или загуба на лични данни.
По този начин си гарантира, че фирмените данни, финансовата информация, личните данни на потребители и друга ценна информация ще бъдат защитени от киберпрестъпници.